Iskupljenje u Shawshanku

***Iskupljenje u Shawshanku*** () američki je dramski film iz 1994. koji je režirao i za koji je scenarij napisao Frank Darabont, a glume Tim Robbins i Morgan Freeman. Film je adaptacija romana Stephena Kinga, *Rita Hayworth i iskupljenje u Shawshanku*. Film govori o Andyju Dufresneu, bankaru u zatvoru Shawshank, osuđenom na doživotnu kaznu zatvora zbog ubistva supruge i njenog ljubavnika uprkos njegovim tvrdnjama da je nevin. Tokom boravka u zatvoru sprijateljuje se sa zatvorenikom Ellisom Boydom "Redom" Reddingom i zaštićuju ga stražari nakon što ga upravnik počne koristiti u operaciji pranja novca.

Iako je film dobio dobre kritike, zarada je bila razočaravajuća zbog konkurencije drugih filmova, poput *Paklenog šunda*. Film je dobio više nominacija za nagrade (uključujući sedam nominacija za *Oscara*) i jako pozitivne kritike zbog glume, priče i realizma. Sad se smatra jednim od najvećih filmova 1990-ih.

## Radnja 
Bankar Andy Dufresne osuđen je za ubistvo svoje supruge i njenog ljubavnika na dvije doživotne kazne u zatvoru Shawshank. Tokom izdržavanja kazne sprijatelji se s krijumčarem Ellisom "Redom" Reddingom, zatvorenikom koji također služi doživotnu kaznu. Red mu nabavi geološki čekić za njegov hobi oblikovanja kamenja i kasnije veliki poster Rite Hayworth. Tokom prvih godina u zatvoru Andy radi u zatvorskoj praonici, gdje ga seksualno zlostavlja grupa sadističkih homoseksualaca, poznatih kao "Sestre", koje predvodi Bogs Diamond.

Jednom prilikom Andy čuje glavnog čuvara, Byrona Hadleyja, da se žali na oporezivanje nasljedstva i nudi mu pomoć da zakonski skloni novac. Nakon jednog napada "Sestre" gotovo ubiju Andyja. Bogsa potom premlaćuje Hadley i biva prebačen u drugi zatvor. Upravnik Samuel Norton prebacuje Andyja u zatvorsku biblioteku kako bi pomogao starijem zatvoreniku Brooksu Hatlenu. Kako vrijeme prolazi upravitelj počinje koristiti Andyja za rješavanje problema za različite ljude, uključujući čuvare iz drugih zatvora. Andy počinje pisati sedmična pisma tražeći da vlada finansira propadajuću biblioteku. Mladi zatvorenik, Tommy, dolazi u Shawshank 1965. i potvrđuje Andyju da nije kriv za ubistvo žene i njenog ljubavnika. Bojeći se gubitka čovjeka koji mu omogućuje utaju poreza, Norton izrežira ubistvo Tommyja, a Andyja šalje u samicu. Dva mjeseca poslije Andy se vraća kao potpuno slomljen čovjek, a Red i njegovi prijatelji zabrinuti su da ne izvrši samoubistvo. Sljedećeg jutra nestaje iz ćelije i pokreće se istraga.

Postaje jasno da je Andy pobjegao iz zatvora prokopavši tunel kroz zidove čekićem koji je dobio nakon pritvaranja. Zabilježivši korupciju u zatvoru, šalje svoje bilješke lokalnim novinama i odlazi s Nortonovim blagom. Odbivši hapšenje, Norton se ubije. Kad je Red konačno pušten iz zatvora, počinje slijediti uputstva koja mu je dao Dufresne i pronalazi daljnje instrukcije skrivene pod stablom, koje ga konačno dovode do Andyja, na obali Meksika.

## Glumci 
* Tim Robbins – Andy Dufresne
* Morgan Freeman – Ellis Boyd "Red" Redding
* Bob Gunton – upravnik Samuel Norton
* William Sadler – Heywood
* Clancy Brown – Byron Hadley
* Gil Bellows – Tommy Williams
* Mark Rolston – Bogs Diamond
* James Whitmore – Brooks Hatlen

## Produkcija 
Frank Darabont osigurao je prava na filmske adaptacije od autora Stephena Kinga nakon što je 1983. impresionirao autora kratkom filmskom adaptacijom *The Woman in the Room*. Iako su njih dvojica postali prijatelji i održavali vezu, Darabont nije radio s njim sve do 1987, kad je odlučio adaptirati *Shawshank*. Darabont je kasnije režirao *Zelenu milju* (1999), koji se temeljio na još jednom Kingovom romanu, a potom slijedi i adaptacija Kingove novele *Magla* (*The Mist*).

Rob Reiner, koji je prethodno adaptirao Kingovu novelu *Tijelo* (*The Body*) u film *Ostani uz mene* (1986), ponudio je 2,5 miliona dolara da napiše i režira *Shawshank*. Planirao je da Tom Cruise glumi Andyja, a Harrison Ford Reda. Darabont se divio i ozbiljno razmatrao Reinerovu viziju, ali je odlučio sam režirati film.

## Snimanje 
Iako je radnja smještena u Maineu, Državna popravna ustanova u Mansfieldu (Ohio) služila je kao izmišljeni zatvor Shawshank. Iako je veliki dio zatvora bio razoren nakon snimanja, ostali su glavna zgrada uprave i dva zatvorska bloka. Lokalitet je korišten i za snimanje dijelova filma *Air Force One*. Snimke u središtu grada također su snimljene u Mansfieldu, kao i susjednom Ashlandu. Hrast ispod kojeg Andy zakopava pismo Redu nalazio se u Lucasu (Ohio). Stablo je srušio jak vjetar 22. jula 2016. Baš kao što je zatvor u Ohiju bio na izmišljenom mjestu u Maineu, scene na plaži prikazane u posljednjim minutama filma trebale su prikazati plaže Zihuatanejo (Meksiko), ali su snimane na Karibima, na ostrvu St. Croix.

Film je posvećen Allenu Greeneu, Darabontovom bliskom prijatelju. Greene je umro malo prije nego što je film pušten zbog komplikacija od side.

## Reference 
## Vanjski linkovi 
* 
* *Iskupljenje u Shawshanku* na *filmsite.org*
* 
* 
* 
* 
* 

Kategorija:Filmovi iz 1994.
Kategorija:Filmovi na engleskom jeziku
Kategorija:Američki filmovi
Kategorija:Američki dramski filmovi
Kategorija:Američki filmovi o zatvoru
Kategorija:Filmovi u režiji Franka Darabonta
Kategorija:Filmovi zasnovani na djelima Stephena Kinga
Kategorija:Filmovi o prijateljstvu
Kategorija:Filmovi s radnjom u 1940-ima
Kategorija:Filmovi s radnjom u 1950-ima
Kategorija:Filmovi s radnjom u 1960-ima
Kategorija:Filmovi o sudskim greškama
Kategorija:Filmovi s radnjom u Maineu
Kategorija:Filmovi s radnjom u Meksiku
Kategorija:Filmovi snimljeni u Ohiju
Kategorija:Samoubistvo u filmovima
Kategorija:Filmovi "Castle Rock Entertainmenta"
Kategorija:Filmovi Columbia Picturesa
Kategorija:Filmovi u Nacionalnom filmskom registru Sjedinjenih Američkih Država
Kategorija:Režiserski debiji